Mangaung-komplot: Radikale sienings trek polisie se aandagMartin Keevy (links) en Johan Prinsloo Foto: Sabrina Dean/SAPA Die radikale sienings van ŉ man wat glo deel was van die beweerde Mangaung-terreurkomplot in 2012 het die polisie se aandag getrek, het die Bloemfonteinse hooggeregshof Dinsdag gehoor. Regter MH Rampai hoor tans getuienis aan in die hoogverraad- en samesweringsaak teen Johan Prinsloo (50). Prinsloo staar aanklagte van hoogverraad, sameswering om deel te neem aan terreurdade en die besit van onwettige ammunisie in die gesig. Prinsloo, Mark Trollip (48) en Martin Keevy (49) is in hegtenis geneem in verband met ŉ beweerde komplot om die ANC se Mangaung-konferensie in Desember 2012 aan te val. “Ons het besluit om Keevy te ondersoek, wat nog meer radikaal is as die GVR (Geloftevolk Republikeine),” het ŉ agent van die polisie aan Rampai gesê. “Hy wou anargie saai.” Die staat hou vol dat pres. Jacob Zuma en kabinetministers die teikens was. Die infiltreerder, wie se naam weens ŉ voorwaardelike hofbevel nie bekend gemaak mag word nie, word tans deur Prinsloo se prokureur, Johann Nel, ondervra. Nel het hoofsaaklik die man se getuienis oor sy oorspronklike bevele om die verregse groep, GVR te infiltreer, getoets. Mnr. A, soos hy deur die staat genoem word, het getuig dat hy Keevy tydens ŉ vergadering by die CVO-skool in Bloemfontein ontmoet het. Hy voer aan dit het nie gelyk of Keevy deel was van ŉ georganiseerde groep nie, maar dat hy as ŉ individu opgetree het. Die agent het gesê hy het Mark Trollip by ŉ vergadering in Kroonstad ontmoet, waar die Bloemfontein-aanval vir die eerste keer genoem is. Trollip het reeds skuldig gepleit op ŉ aanklag van sameswering en is verlede jaar tot agt jaar tronkstraf gevonnis. Trollip het tydens die vergadering gesê hy het reeds mense en wapens vir só ŉ aanval op die ANC se konferensie by die Universiteit van die Vrystaat. Keevy is in Oktober onbevoeg verklaar om verhoor te word en is nou ŉ pasiënt van die staat. Die staat voer aan dat Prinsloo, Keevy en Trollip onwettig probeer het om die Suid-Afrikaanse regering omver te werp deur te probeer om wapens en ammunisie te bekom om die land se leiers op 16 Desember 2012 aan te val. Prinsloo het glo ook probeer om die Boerevolk te help om deur ŉ ongrondwetlike wyse aan bewind te kom. Die infiltreerder van die polisie het getuig dat hy, ŉ paar weke voor die beplande aanval, Prinsloo in Ficksburg ontmoet het. Dit was in hierdie stadium dat die samesweerders glo probeer het om wapens van Lesotho te bekom. Die saak duur voort. -SAPA Lees ook: Mangaung-komplot: Agt jaar ná pleitooreenkoms Mangaung-komplot: Verdagtes pleit dalk vandag Manguang-komplot: Verregses gaan dalk pleit Mangaung-komplot: Verdagte ongeskik verklaar vir verhoor Staat laat vaar aanklagte teen Mangaung-’regse’ Mangaung-komplot: Verdagte se brief uit tronk Mangaung-verregse glo ontoerekeningsvatbaar Mangaung: Verregse se saak weer uitgestel ‘Verregse’ Mangaung-saak uitgestel Mangaung: Verregses se saak uitgestel Wending in “regse komplot”-saak Nog ŉ man vas, in hof oor “regse komplot” Drie ‘regses’ borg geweier Verregses steeds agter tralies Video: Hier kom die “Boere-ninja” Mangaung: Verregses verskyn in die hof